Rino Fisichella

Rino Fisichella (født Salvatore Fischella den 25. august 1951 i Codogno i provinsen Lodi i Italia) er katolsk erkebiskop tilknyttet den romerske kurie. Han er president for Det pavelige akademi for livet. 


== Liv og virke ==


=== Bakgrunn ===
Rino Fisichella nedstammer fra en gammel siciliansk adelsfamilie- Når han er født i Codogno nord i Italia skyldes det at hans far Paolo hadde flyttet tid i 1948 fra Militello i Val di Catania på Sicilia.


=== Prest ===
Rino Fisichella ble presteviet 13. mars 1976 i Roma av kardinal Ugo Poletti. I 1980 tok han doktorgrad ved Det pavelige lateranuniversitet med et arbeid over teologen Hans Urs von Balthasar.


=== Biskop ===
I 1998 ble han utnevnt av pave Johannes Paul II til hjelpebiskop i Roma; han ble bispeviet den 12. september 1998 av kardinal Camillo Ruini.
Han var president for bispedømmet Romas kommisjon for økumenikk og interreligiøs dialog, og ble i Vatikanet medlem av Kongregasjonen for Troslæren og Kongregasjonen for salig- og helligkåringer. Fisichella var involvert i forfatterskapet av encyklikaen Fides et Ratio (1998) av pave Johannes Paul II.Fisichella var i mange år professor for fundamentalteologi ved en rekke pavelige universiteter. I 2002 bler han rektor for Lateranuniversitetet. Han er også den offisielle geistlige for det italienske parlament. 
Den 17. juni 2008 løste pave Benedikt XVI ham fra hans oppgaver som hjelpebiskop i Roma og utnevnte ham til etterfølger av biskop Elio Sgreccia som president for Det pavelige akademi for livet. Samtidig ble han promovert til erkebiskops rang.Den 24. januar 2009 oppfordret han USAs president Barack Obama om å lytte til alle stemmer i Amerika, uten «den arroganse som preger dem som, fordi de er kommet til makt, tror at de kan bestemme over liv og død».


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Bernardino Giraud (1721-1882) *1767
Kardinal Alessandro Mattei (1744-1820) *1777
Kardinal Pietro Francesco Galleffi (1770-1837) *1819
Kardinal Giacomo Filippo Fransoni (1775-1856) *1822
Kardinal Carlo Sacconi (1808-1889) *1851
Kardinal Edward Henry Howard av Norfolk (1829-1892) *1872
Kardinal Mariano Rampolla del Tindaro (1843-1913) *1882
Kardinal Gennaro Granito Pignatelli di Belmonte (1851-1948) *1899
Kardinal Pietro Boetto (1871-1946) *1938
Kardinal Giuseppe Siri (1906-1989) *1944
Kardinal Giacomo Lercaro (1891-1976) *1947
Biskop Gilberto Baroni (1913-1999) *1954
Kardinal Camillo Ruini (1931-2008) *1983
Erkebiskop Rino Fisichella (1951-) *1998


== Utgivelser ==
Rino Fisichella, Nel mondo da credenti. Le ragioni dei cattolici nel dibattito politico italiano, Mondadori, pg. 122 2007.
Rino Fisichella, Il sentiero per Emmaus. Commento teologico-pastorale alla Sacramentum Caritatis, Lateran University Press, 2007, pp.112.
Rino Fisichella, Solo l'amore è credibile. Una rilettura dell'opera di Hans Urs Von Balthasar, Lateran University Press, 2007, pp. 298.
Rino Fisichella, Dio è amore. Commento teologico-pastorale a Deus Caritas Est, Lateran University Press, 2006, pp.128.


== Referanser ==